**หลุยส์-นีกอลา ดาวู** (ฝรั่งเศส: *Louis-Nicolas Davout*) เป็นผู้บัญชาการทหารชาวฝรั่งเศสในช่วงสงครามปฏิวัติฝรั่งเศส ต่อมาได้รับยศจอมพลแห่งจักรวรรดิในช่วงสงครามนโปเลียน เขาเป็นนักการทหารผู้มากความสามารถ และได้รับการนับถือในความมีวินัยอย่างเคร่งครัด ทำให้เขาได้รับฉายา **จอมพลเหล็ก** (*Le Maréchal de fer*) เขาเป็นหนึ่งจอมพลชั้นเยี่ยมที่สุดของนโปเลียน อยู่ในระดับเดียวกับจอมพลอ็องเดร มาเซนา และฌ็อง ลาน เขามีความจงรักภักดีต่อนโปเลียนผู้เดียว ภายหลังนโปเลียนสิ้นอำนาจ เขาปฏิเสธที่จะรับใช้ราชวงศ์บูร์บงและลาออกจากราชการ 

หลังออกจากราชการ เขาเป็นแสดงความมาดร้ายต่อราชวงศ์บูร์บงอย่างเปิดเผย ต่อมาเมื่อนโปเลียนหนีจากเกาะเอลบาสู่ปารีส ดาวูกลับมารับใช้นโปเลียนอีกครั้ง และได้รับตำแหน่งรัฐมนตรีว่าการกระทรวงการสงคราม ทำหน้าที่อยู่ในปารีส โดยไม่ได้เข้าร่วมยุทธการที่วอเตอร์ลู เมื่อราชวงศ์บูร์บงคืนสู่อำนาจอีกครั้งก็ถอดยศดาวู ผ่านไปไม่นาน ดาวูเริ่มเปิดใจให้ราชวงศ์บูร์บง ท้ายที่สุดเขาก็ได้ยศคืนในปี 1819 และเป็นสมาชิกโรงขุนนาง

ประวัติ
-------

หลุยส์-นีกอลา ดาวู เกิดในหมู่บ้านขนาดเล็กนามว่าอานูว์ จังหวัดช็องปาญ เป็นบุตรชายคนโตของนายทหารม้านามว่าฌ็อง-ฟร็องซัว ดาวู (Jean-François d'Avout) ตระกูลดาวูมีเชื้อสายขุนนางชั้นล่างแต่ยากจน หลุยส์เข้าศึกษาในเทศบาลบรีแยน-เลอ-ชาโต ซึ่งอยู่ห่างจากบ้านไม่ไกลมาก ต่อมาในปี 1785 ก็ย้ายไปศึกษาในวิทยาลัยทหารในปารีส เขาสำเร็จการศึกษาในปี 1788 และได้ติดยศร้อยตรีในกรมทหารม้าหลวงช็องปาญ

### สงครามปฏิวัติฝรั่งเศส

เมื่อเกิดการปฏิวัติฝรั่งเศส เขามียศเป็นพันเอกในกองทหารอาสา และทำการรบในยุทธการที่เนียร์วินเดินเมื่อปี 1793 ในยุทธการครั้งนี้ ผู้บังคับบัญชาของเขาแปรพักตร์ไปเข้าข้างออสเตรีย แต่ดาวูปฏิเสธจะเชื้อฟังคำสั่งผู้บังคับบัญชา และทำการรบอย่างกล้าหาญ เขาจึงได้เลื่อนยศเป็นพลโท (ฝรั่งเศสสมัยนั้นไม่มียศพลตรี) แต่แล้วการที่เขามีพื้นเพขุนนาง ก็ทำให้เขาถูกปลดจากราชการ แต่ไม่นานก็ได้กลับเข้ารับราชการภายหลังรอแบ็สปีแยร์สิ้นอำนาจ ต่อมาในปี 1794 เขาได้เป็นเพื่อนกับนายพลหลุยส์ เดอแซ และนายพลนีกอลา อูดีโน

นายพลเดอแซเป็นผู้แนะนำให้ดาวูได้รู้จักกับนายพลนโปเลียน โบนาปาร์ต นายพลดาวูปฏิบัติหน้าที่ในการทัพไรน์เมื่อปี 1796 และต่อมา เขาได้ร่วมกับนายพลเดอแซกับนายพลโบนาปาร์ตในการทัพอียิปต์เมื่อปี 1798 ดาวูถูกอังกฤษจับเป็นเชลยเมื่อปี 1800 และก็ได้รับการปล่อยตัวจากการตกลงแลกเปลี่ยนเชลย เมื่อเขาเดินทางกลับยุโรป เขาไม่ได้เข้าร่วมในยุทธการที่มาเร็งโก ที่ซึ่งนายพลเดอแซเสียชีวิต นโปเลียนมองเห็นและเชื่อมั่นในฝีมือของดาวู จึงเลื่อนยศเขาเป็นพลเอก นอกจากนี้ยังจัดแจงให้ดาวูแต่งงานกับเอมี เลอแคลร์ก (น้องสามีของเปาลีน โบนาปาร์ต) ทำให้ดาวูมีเป็นหนึ่งในเครือญาติของนโปเลียน ต่อมาเมื่อนโปเลียนขึ้นเป็นกงสุลเอก ก็แต่งตั้งดาวูเป็นผู้บัญชาการกองทหารคุ้มกันกงสุล

### จักรวรรดิฝรั่งเศส

ในปี 1804 เมื่อนโปเลียนปราบดาภิเษกเป็นจักรพรรดิแห่งฝรั่งเศส ดาวูเป็นหนึ่งในนายพลสิบแปดคนแรกที่ได้รับยศจอมพลแห่งจักรวรรดิ และเป็นผู้มีอายุน้อยที่สุดรวมถึงประสบการณ์น้อยที่สุดที่ได้รับยศจอมพล ด้วยเหตุนี้ ดาวูจึงตกเป็นเป้าอิจฉาริษยาจากนายพลคนอื่นตลอดการรับราชการทหารที่เหลือ 

ในช่วงเวลานี้เอง ดาวูในวัยสามสิบกว่าเริ่มหัวล้านและสายตาสั้นจนต้องใส่แว่น รูปลักษณ์ภายนอกดูไม่สง่างามมากนัก แต่เขาเป็นคนซื่อตรงและไม่เห็นแก่เงินเช่นจอมพลหลายคน ดาวูนอนในค่ายกับพวกทหารตลอด ขณะที่จอมพลคนอื่นชอบหาที่นอนที่สะดวกสบายอยู่นอกค่าย กองทัพน้อยที่ 3 ของดาวูต์เป็นหน่วยที่ฝึกหนักที่สุดและเคร่งวินัยที่สุด พวกเขาฝึกรบหลายแบบที่หน่วยอื่นไม่ทำ เช่นการฝึกรบในเวลากลางคืน ฝึกเสริมสมรรถภาพทางกาย

จอมพลดาวูมีส่วนสำคัญอย่างยิ่งที่ทำให้กองทัพฝรั่งเศสได้รับชัยชนะในยุทธการที่เอาสเทอร์ลิทซ์เมื่อปี 1805 เขานำกำลังพลเจ็ดพันนายเดินทัพด่วนจากเวียนนามาช่วยเสริมปีกขวาของกองทัพนโปเลียนที่เอาสเทอร์ลิทซ์ ดาวูใช้เวลาเดินทัพเพียงสองวันด้วยระยะทางกว่าร้อยกิโลเมตร การมาถึงของดาวูสร้างความตกตะลึงต่อแม่ทัพข้าศึก

ในปี 1806 ยุทธการที่เอาเออร์ชเต็ท ดาวูนำทหาร 27,000 นายเผชิญหน้ากองทัพปรัสเซียในบัญชาของจอมพลดยุกแห่งเบราน์ชไวค์ซึ่งมีกำลังมากถึง 64,000 นาย ในศึกครั้งนี้ ดาวูต้องสู้ข้าศึกเพียงลำพังโดยที่ไม่มีกองหนุนมาช่วย กระนั้น ดาวูก็ได้รับชัยชนะโดยเสียทหารเพียงเจ็ดพันนาย ดยุกแห่งเบราน์ชไวค์บาดเจ็บหนักและเสียชีวิตในภายหลัง ชัยชนะครั้งนี้ทำให้นโปเลียนตะลึง ทรงแซวดาวูว่ามองจำนวนข้าศึกผิดรึเปล่า ดาวูได้รับการอวยยศเป็นดยุกแห่งเอาเออร์ชเต็ท และได้รับคำชมจากนโปเลียนว่า:

> "จอมพลผู้นี้ได้แสดงความกล้าหาญอันโดดเด่นและบุคลิกแน่วแน่ ถือเป็นบุรุษชั้นยอดแห่งการสงคราม"
> 
> — 15 ตุลาคม 1806 โดยจักรพรรดินโปเลียนที่ 1

อ้างอิง
-------

1. ↑  "Louis Davout". *Napoleonic Guide*. สืบค้นเมื่อ 28 July 2015.
2. ↑  Chandler, David G. (1987). *Napoleon's Marshals*. p. 94. MacMillan, New York.
3. 1 2  Six, Georges (1934). "D'Avout ou Davout (Louis-Nicolas duc d'Awerstaedt et prince d'Eckmühl)". Dictionnaire biographique des généraux et amiraux français de la Révolution et de l'Empire: 1792–1814 (in French). Vol. 1. Paris: Librairie Historique et Nobilaire. pp. 296–297.
4. ↑   ประโยคหรือส่วนของบทความก่อนหน้านี้ ประกอบด้วยข้อความจากสิ่งพิมพ์ซึ่งปัจจุบันเป็นสาธารณสมบัติ: Chisholm, Hugh, บ.ก. (1911). "Davout, Louis Nicolas". *สารานุกรมบริตานิกา ค.ศ. 1911*. Vol. 7 (11 ed.). สำนักพิมพ์มหาวิทยาลัยเคมบริดจ์. pp. 870–871. Cites as sources:

	* The Marquise de Blocqueville (Davout's daughter) (1870–1880, 1887). *Le Maréchal Davout raconté par les siens et lui-même*. Paris.
	* Chenier (1866). *Davout, duc d'Auerstaedt*. Paris.
5. ↑  ข้อความต้นฉบับ: « Ce maréchal a déployé une bravoure distinguée et de la fermeté de caractère, première qualité d'un homme de guerre. »

| * ด
* ค
* ก
จอมพลแห่งจักรวรรดิฝรั่งเศสที่หนึ่ง |
| --- |
|  | ปีแยร์ โอเฌอโร · ฌ็อง-บาติสต์ แบร์นาด็อต · หลุยส์-อาแล็กซ็องดร์ แบร์ตีเย · ฌ็อง-บาติสต์ แบซีแยร์ · กีโยม-มารี-อาน บรูน · หลุยส์-นีกอลา ดาวู · โลร็อง เดอ กูวียง แซ็ง-ซีร์ · แอมานุแอล เดอ กรูชี · ฌ็อง-บาติสต์ ฌูร์ด็อง · ฟร็องซัว คริสต็อฟ แกแลร์มาน · ฌ็อง ลาน · ฟร็องซัว โฌแซ็ฟ เลอแฟฟวร์ · ฌัก มักดอนาลด์ · โอกุสต์ เดอ มาร์มง · อ็องเดร มาเซนา · บง-อาดรีแอ็ง ฌาโน เดอ มงแซ · เอดัวร์ มอร์ตีเย · ฌออากีม มูว์รา · มีแชล แน · นีกอลา อูดีโน · กาเตอรีน-ดอมีนิก เดอ เปรีญง · ยูแซฟ ปอญาตอฟสกี · ฌ็อง-มาตีเยอ-ฟีลีแบร์ เซรูว์รีเย · นีกอลา ฌ็อง-เดอ-ดีเยอ ซูลต์ · หลุยส์-กาบรีแยล ซูว์แช · โกลด วิกตอร์-แปแร็ง |  |


| * ด
* ค
* ก
สงครามนโปเลียน |
| --- |
| 
* **สหสัมพันธมิตรครั้งที่สาม**
* **สหสัมพันธมิตรครั้งที่สี่**
* **สงครามคาบสมุทร**
* **สหสัมพันธมิตรครั้งที่ห้า**
* **การรุกรานรัสเซียโดยฝรั่งเศส**
* **สหสัมพันธมิตรครั้งที่หก**
* **สหสัมพันธมิตรครั้งที่เจ็ด**

 |
| คู่สงคราม | 

|  |  |
| --- | --- |
| ฝรั่งเศสรวมถึง รัฐบริวารและพันธมิตร | 
* ฝรั่งเศส
* กองทหารชาวโปแลนด์
* อิตาลี
* ฮอลแลนด์
* อิทรูเรีย
* สมาพันธ์สวิต
* เนเปิลส์
* สมาพันธรัฐแห่งแม่น้ำไรน์
	+ บาวาเรีย
	+ ซัคเซิน
	+ เวสต์ฟาเลีย
	+ เวือร์ทเทิมแบร์ค
* เดนมาร์ก–นอร์เวย์
* จักรวรรดิออตโตมัน
* เปอร์เซีย
* สเปน

 |
| กองทัพประสานมิตร | 
* สหราชอาณาจักร
* ออสเตรีย
* รัสเซีย
* ปรัสเซีย
* สเปน
* โปรตุเกส
* ซิซิลี
* รัฐสันตะปาปา
* จักรวรรดิออตโตมัน
* เปอร์เซีย
* ซาร์ดิเนีย
* สวีเดน
* สหเนเธอร์แลนด์
* เบราน์ชไวค์
* ฮันโนเฟอร์
* นัสเซา
* จักรวรรดิโรมันอันศักดิ์สิทธิ์
* ฝรั่งเศสนิยมบูร์บง

 |

 |
| ผู้นำทางการเมืองและการทหาร | 

|  |  |
| --- | --- |
| ฝรั่งเศสรวมถึง รัฐบริวารและพันธมิตร | 
* นโปเลียนที่ 1 แห่งฝรั่งเศส
* หลุยส์-อาแล็กซ็องดร์ แบร์ตีเย
* ฌออากีม มูว์รา
* หลุยส์-นีกอลา ดาวู
* ฌ็อง ลาน
* อ็องเดร มาเซนา
* มีแชล แน
* ฌ็อง-เดอ-ดีเยอ ซูลต์
* โฌแซ็ฟ โบนาปาร์ต
* หลุยส์ โบนาปาร์ต
* เยอโรม โบนาปาร์ต
* ยูแซฟ ปอญาตอฟสกี
* เออแฌน เดอ โบอาร์แน
* มัคซีมีลีอานที่ 1 โยเซ็ฟ แห่งบาวาเรีย
* ฟรีดริช เอากุสท์ที่ 1 แห่งซัคเซิน
* ฟรีดริชที่ 1 แห่งเวือร์ทเทิมแบร์ค
* เฟรเดอริกที่ 6 แห่งเดนมาร์ก

 |
| กองทัพฝ่ายประสานมิตร | 
* ดยุกแห่งเวลลิงตัน
* โฮราชิโอ เนลสัน
* ฟรันทซ์ที่ 2 แห่งโรมันอันศักดิ์สิทธิ์
* อาร์ชดยุกคาร์ล
* เจ้าชายแห่งชวาร์ทเซินแบร์ค
* อาร์ชดยุกยอห์นแห่งออสเตรีย
* อเล็กซานเดอร์ที่ 1 แห่งรัสเซีย
* มีฮาอิล คูตูซอฟ
* ไมเคิล อังเดรีย บาร์เคลย์ เดอ โทลล์
* เจ้าชายบากราตีออน
* กราฟแห่งเบ็นนิชเซิน
* ฟรีดริช วิลเฮ็ล์มที่ 3 แห่งปรัสเซีย
* เก็พฮาร์ท ฟ็อน บลึชเชอร์
* ดยุกแห่งเบราน์ชไวค์
* เฟร์นันโดที่ 7 แห่งสเปน
* มารีอาที่ 1 แห่งโปรตุเกส
* เจ้าชายฌูเอา
* วิลเลิม เจ้าชายแห่งออเรนจ์
* มกุฎราชกุมารคาร์ล โยฮัน แห่งสวีเดน
* หลุยส์ที่ 18 แห่งฝรั่งเศส

 |

 |